b"\n_START_ARTICLE_\nTraunstein\n_START_SECTION_\nHist\xc3\xb2ria\n_START_PARAGRAPH_\nTraunstein \xc3\xa9s citat per primera vegada el 1245. Des del 1275 pertany a l'Estat de Baviera (abans pertanyia a la regi\xc3\xb3 de Salzburg). Durant anys el producte m\xc3\xa9s important de la regi\xc3\xb3 era la sal, degut a la construcci\xc3\xb3 d'un conducte d'aig\xc3\xbces salines des de Bad Reichenhall el 1616._NEWLINE_Traunstein no va notar substancialment els efectes de la Guerra dels 30 anys, per\xc3\xb2 va ser ocupada per tropes austr\xc3\xadaques el 25 i el 26 de juliol de 1704 en el context de la Guerra de Successi\xc3\xb3 Espanyola. En el transcurs d'aquesta ocupaci\xc3\xb3 es va produir un incendi que va arrasar bona part de la ciutat. L'aspecte medieval va desapar\xc3\xa8ixer en ser reconstru\xc3\xaft el centre de la ciutat._NEWLINE_Per raons desconegudes la nit del 25 al 26 d'abril de 1851 gaireb\xc3\xa9 la totalitat de la ciutat va ser destru\xc3\xafda per un altre incendi. M\xc3\xa9s de 100 cases, a m\xc3\xa9s a m\xc3\xa9s de l'Ajuntament, el Jutjat, la Hisenda, l'Esgl\xc3\xa9sia i les torres i murs de la ciutat, van cremar. De nou es va haver de reconstruir la ciutat en pocs anys._NEWLINE_El 1912es va deixar d'explotar l'\xc3\xbaltima salina que quedava a la zona de Traunstein. Durant la Primera Guerra Mundial va ser la seu de camps d'internament de presoners de guerra, i durant la Segona Guerra Mundial va rebre dos atacs aeris per part dels bombarders de les forces aliades."